Francesco Toldo Francesco Toldo Dopo 'ver xugà inte łe xovaniłi del Montebełuna el xe rivà al Milan quando che el gaveva soło che 16 ani; la squadra rosonera ło ga girà al Verona come terso portiere e el ano dopo el xe pasà al Trento in C2. A Trento el xe riusìo a guadagnarse on posto da titołar xugando na gran partìa contro el Ravena tanto che ła squadra romagnoła el ano dopo, pena promosa in C1, ła deside de torse el xovane portiere, che el sarà uno de i protagonisti de ła promosion in serie B. Inte el 1993 el vien cronpà da ła Fiorentina co ła cuałe el ano dopo el exordise in Serie A e el xuga partie memorabiłi come Arsenal-Fiorentina in Champions League. Inte el periodo vioła Toldo el deventa on beniamin de i tifoxi e uno de i cardini de ła squadra; inte el 1996 a ła guida de Ranieri ła Fiorentina ła vinse ła Copa Italia e ła Supercopa Italiana contro el Milan. Inte el 1998 ła squadra ałenada da Giovanni Trapattoni ła riva al terso posto in canpionato e ai quarti de Copa Canpioni. Inte l'istà del 2001 Toldo el vien vendù al Inter anca par remèdiar ai dovésti de la società vioła. In neraxuro el ga vinto 5 Scudeti , 3 Cope Italia e 3 Supercope Italiane . El ga anca vinto ła Champions League, sempre con l'Inter in el 2010. El portiere l'è stà protagonista de vari alti e basi durante i primi ani inte la squadra miłanexe. Iè comunque da ricordare ła prestasion de Valencia in e anca el discùso gol segnà contro la Juventus che l'è stà parò asegnà a Christian Vieri. Inte łe ultime tre stajón el ga łasà el posto da titolare a Julio Cesar, restàndo isteso inte ła squadra miłanexe e deventàndighine na bandiera. Infati durante l'istà del 2007 l'è stà sercà da tànte squadre come Real Madrid e Siviglia, ma el ga senpre rifiutà confermando ła so volontà de restàre al Inter anca come secondo, dixendo de voler saràre la so cariera in màja neraxura.